Wunna
Wunna – antrasis amerikiečių reperio Gunna studijinis albumas, išleistas 2020 m. gegužės 22 d. Jam pristatyti išleisti trys singlai: „Skybox“, „Wunna“ ir „Dollaz on My Head“, o dainas kartu atlieka tokie atlikėjai, kaip Young Thug, Lil Baby ir Travis Scott. Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 111 tūkstančių kopijų ir jis debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šią viršūnę. 2020 m. gruodžio mėnesio duomenimis, JAV parduota per pusę milijono kopijų ir „Wunna“ tapęs auksiniu.